b'\n_START_ARTICLE_\nNormalna porazdelitev\n_START_SECTION_\nZgodovina\n_START_PARAGRAPH_\nO normalni porazdelitvi je prvi razpravljal francoski matematik de Moivre leta 1733, teorijo pa je dalje razvil Laplace leta 1812. Danes se po dveh znanstvenikih imenuje de Moivre-Laplaceov izrek._NEWLINE_De Laplace je teorijo normalne porazdelitve uporabljal za preu\xc4\x8devanje napak v poskusih. Za nadaljnji razvoj je bila pomembna metoda najmanj\xc5\xa1ih kvadratov, ki jo je uvedel Legendre leta 1805. Gauss pa si je nauk o normalni porazdelitvi lastil \xc5\xbee od leta 1794 in ga utemeljil leta 1809 z razpravo o normalni porazdelitvi napak.'